3/b. számú táblázat	
	
AZ INTÉZKEDÉSI TERVBEN MEGJELÖLT FELADATOK RÁFORDÍTÁSAI FEJEZETENKÉNT
A KÖZPONTI KÖLTSÉGVETÉSBŐL	
	
Millió forint	
	
Fejezetek	Központi költségvetés	
ÁPV Rt.	4 000,0	
Belügyminisztérium	30 786,0	
Egészségügyi Minisztérium	314,0	
Földművelésügyi és Vidékfejlesztési Minisztérium	4 998,0	
Gazdasági Minisztérium	7 043,0	
Honvédelmi Minisztérium	305,0	
Környezetvédelmi Minisztérium	16 198,5	
Közlekedési, Hírközlési és Vízügyi Minisztérium	56 791,0	
Nemzeti Kulturális Örökség Minisztériuma	2 280,0	
Összesen	122 715,5	
_____________
* A környezetvédelminek tekinthető ráfordítások becslési módszere a 166. oldalon található.
** Tájékoztató jellegű adatok.

	
4.
AZ INTÉZKEDÉSI TERV MEGVALÓSÍTÁSÁNAK HATÁSA A NEMZETKÖZI KÖTELEZETTSÉGEKRE ÉS AZ EURÓPAI UNIÓHOZ TÖRTÉNÔ CSATLAKOZÁS FELADATAIRA	
	
Az Intézkedési Terv eddigiekben bemutatott széles körű eszköztárának nagy része kapcsolódik az ország nemzetközi (ENSZ, OECD, WTO stb. és kétoldalú együttműködésben vállalt) kötelezettségeinek és céljainak teljesítéséhez, különös tekintettel az EU által elvárt környezetpolitika megvalósításához, illetve az EU joganyag által megfogalmazott követelmények teljesítéséhez. Általánosságban elmondható, hogy a követelmények teljesítése nem véletlen velejárója, és nem is természetes következménye a hazai környezetvédelmi tevékenységeknek, hanem sokkal inkább az látható, hogy a gyorsan változó nemzetközi elvárások és az EU-csatlakozáshoz kapcsolódó kényszerű feladatok váltották ki egy sor területen a beavatkozás megindítását és az intenzív jogszabály-alkotási munkát.	
	
Az Európai Unióhoz történő csatlakozás érdekében kidolgozott Kormányprogram környezetvédelmi részeinek teljesítése csak a Nemzeti Környezetvédelmi Programban foglaltak következetes megvalósításával és rövid távon az NKP 1999. évi Intézkedési Tervének végrehajtása esetén válik lehetségessé.